Клейн Александр Соломонович

Клейн Александр Соломонович (1922—2009) — роч поэт, драматург, велӧдысь, искусствовед. Збыль нимыс — Рафаил. Овліс да уджаліс Комиын.

 Олан туй 
Чужис 1922 вося рака тӧлысь 20-ӧд лунӧ Киевын бурдӧдысьяслӧн семьяын.

Шӧр школа помалӧм бӧрын пырис велӧдчыны Ленинградса театральнӧй институтлӧн актёрскӧй факультетӧ.

Коймӧд курсын велӧдчигӧн, 1941 воын, ас кӧсйӧм серти муніс фронт вылӧ. Ленинград улын тышкасигӧн висьмӧм да контуженнӧй морт веськаліс немеч пленӧ, кор вӧлі петӧны кытшысь. 1944 воын пышйӧ пленысь. Сійӧс мыждӧны да пуксьӧдӧны 20 вы вылӧ: пукаліс Сибырса да Вӧркутаса лагеръясын. 1955 воын мездӧма, 1966 воын дзикӧдз реабилитируйтӧма. Мездӧм бӧрын кольччис Вӧркутаӧ.

1964 восянь оліс Сыктывкарын, велӧдіс Коми Республикаса культура колледжын сценаса речь да ставмирса художествоа культуралысь история. 1969 воын помаліс театр, шылад да кинематографиялысь Ленинградса институтысь театроведческӧй факультет. 1987 воын дорйис искусствоведение кандидат ним вылӧ диссертациа.

Куліс 2009 вося косму тӧлысь 8-ӧд лунӧ Сыктывкарын.

 Гижан удж 
А.С. Клейн гижис куим кывбура небӧг, пьесаяс, мойдъяс, автобиографическӧй прозы («Дитя смерти», «Улыбки неволи»).

 Небӧгъяс 
 Мой номер «2П-904»: автобиографические стихи и поэмы. — Сыктывкар, 1992. — 96 с.
 Дитя смерти: невыдуманный роман. — Сыктывкар, 1993. — 415 с.

 Ӧшмӧсъяс 
 Коми Республикаса национальнӧй библиотека сайтын А.С. Клейн

 Ыстӧдъяс 

Категория:Персоналия анбурӧд
Категория:Персоналия:Коми
Категория:Роч гижысьяс
Категория:Комиын роч гижысьяс
Категория:Туялысьяс
Категория:Айму вӧсна Ыджыд тыш вылӧ ветлысьяс